|  |  |
| --- | --- |
| Enw’r Swyddog Sabothol: | Madison Hutchinson |
| Rôl Swyddog Sabothol: | IL Cymdeithasau a Gwirfoddoli |

**Adran 1: Adroddiad y Swyddog Sabothol**

*Mae'r adran hon i'w chwblhau gan y Swyddog Sabothol cyn y sesiwn atebolrwydd.*

|  |  |
| --- | --- |
| **Adroddiad Cyffredinol**  *(Wedi'i ysgrifennu gan y Swyddog Sabothol mae'r adroddiad hwn wedi'i anelu at roi cipolwg o’u gwaith/gweithgaredd ers y sesiwn atebolrwydd diwethaf neu ddechrau eu tymor yn y swydd)* | |
| Ionawr:  Llawer o waith yn y cyfnod cyn Ffair y Glas Tymor Dau o ran gosod stondinau a chynllunio’r ffair. Siarad â’r holl bwyllgorau am y fargen ac ymateb i unrhyw faterion/pryderon. Ailddechrau cyfarfodydd gyda llywyddion i glywed diweddariadau ar sut aeth tymor 1 i gymdeithasau, tra'n casglu adborth ar y system haenau newydd. Dod i adnabod Lily, aelod newydd o’r tîm gweithgareddau, a dal i fyny â hi ynglŷn â’r cymdeithasau y mae’n gofalu amdanynt.  Gweithio ar yr ymgyrch ‘nid yw’n rhy hwyr’ i gynyddu aelodaeth yr urdd a nifer y myfyrwyr sy'n gwirfoddoli. Gweithio'n galed i gael myfyrwyr i enwebu eu hunain yn etholiadau’r Gwanwyn trwy sesiynau galw heibio ac ymgyrch cyfryngau cymdeithasol. Enwebodd 11 o bobl eu hunain ar gyfer IL Cymdeithasau a Gwirfoddoli yn Etholiadau'r Gwanwyn.  Chwefror:  Mis Chwefror yw mis hanes LHDTC+ felly rwyf wedi gweithio'n galed ochr yn ochr â’r swyddogion ymgyrchu a’r IL Chwaraeon i drefnu digwyddiadau, a hysbysebu ar y wefan. Mae amrywiaeth o ddigwyddiadau'n cael eu cynnal gan gynnwys teithiau cerdded a sgyrsiau, digwyddiadau rhwydweithio, stondinau, boreau coffi a'r ŵyl. Yr ŵyl LHDTC+ bu fy mhrif ffocws o ran digwyddiadau.  Wythnos Gwirfoddoli Myfyrwyr: Cynhaliwyd rhwng y 5ed a 10fed o Chwefror ac anogwyd myfyrwyr i ymuno â grwpiau gwirfoddoli. Gweithiais yn galed ar gynnal nifer o ddigwyddiadau’r wythnos honno gan gynnwys Clirio Caerdydd a digwyddiad rhwydweithio. Gweithiais gyda nifer o brosiectau i roi sylw i wirfoddoli - mae un rîl wedi'i rhyddhau hyd yn hyn gyda fi'n siarad â Betsy o'n taith Kilimanjaro.  Secs Saff: Mae Secs Saffe wedi lansio wythnos yma. Rwyf wedi llwyddo i gael profion STD am ddim yn yr UM sydd ar gael i'w casglu o gyngor i fyfyrwyr. Mae 6 math gwahanol. Mae profion beichiogrwydd hefyd ar gael i'w casglu. Bydd stondinau yn y Mynydd Bychan a Cathays i roi gwybodaeth ac adnoddau am ddim. Mae'r ymgyrch hefyd yn canolbwyntio ar berthnasoedd iach a chydsyniad.  Mae cyfarfodydd llywyddion wedi parhau ac mae’r fforwm cymdeithasau yn cael ei gynnal ar 13eg Chwefror. | |
| **Diweddariad Maniffesto**  *(Wedi’i hysgrifennu gan y Swyddog Sabothol mae’r adran hon wedi ei hanelu at olrhain eu cynnydd yn erbyn ymrwymiadau maniffesto a wnaed ganddynt yn ystod eu hetholiad swyddog llwyddiannus)* | |
| **Sicrhau trosglwyddiad llyfn i'r system haenau newydd ar gyfer pob pwyllgor trwy gyfarfodydd galw heibio rheolaidd a chyfarfodydd llywyddion bob tymor.** | Yn ystod yr haf anfonais sawl e-bost a rhannais gyfleoedd ar gyfryngau cymdeithasol i lywyddion drefnu cyfarfod gyda mi er mwyn trafod y system haenau newydd. Cefais dros 100 o’r trafodaethau hyn gyda llywyddion. Dechreuais trwy siarad am hanfodion y system haenau a'r ffordd newydd o weithredu. Yna rhoddais gyfle iddynt ofyn unrhyw gwestiynau a allai fod ganddynt. Yn ddiweddar, anfonais daflen Excel gyda'r system haenau arni er mwyn i bwyllgorau weithio drwyddi, dirprwyo gwahanol adrannau i wahanol aelodau eu pwyllgorau ac olrhain eu cynnydd ar yr holl bwyntiau. Gwnes hefyd greu fideo hirach am y system haenau sydd ar gael ar wefan yr UM. Ym misoedd Ionawr a Chwefror mae llywyddion eto wedi trefnu cyfarfodydd gyda mi i drafod eu cynnydd am y flwyddyn ac maent wedi cael cyfle i ofyn unrhyw gwestiynau i mi. Rwyf wedi bod â system archebu calendr agored ers dechrau fy amser yn y rôl lle gall unrhyw un archebu slot cyfarfod gyda mi. Mae hyn wedi gweithio'n dda iawn o ran fy hygyrchedd.  Mae yna 3 newid awgrymedig i'r system haenau yn mynd i fforwm cymdeithasau ar 13eg Chwefror. |
| **Cefnogi pwyllgorau i ddatblygu cytundebau nawdd allweddol gyda busnesau lleol** | Rwyf wedi cyfarfod â nifer o fusnesau lleol ers i mi ddechrau fy nhymor ac wedi egluro iddynt y broses o noddi cymdeithasau. Hefyd yn fy nghyfarfodydd gyda llywyddion rwyf wedi rhoi cyngor i gymdeithasau ar sut i sicrhau nawdd. Fodd bynnag, oherwydd rheolau nad oeddwn yn ymwybodol ohonynt pan sefais yn yr etholiad, ni allaf baru cymdeithasau â busnesau lleol yn uniongyrchol. Rwyf hefyd wedi gweithio gyda’n hadran lleoliadau ar yr hyn gall fod o ddiddordeb i gymdeithasau/clybiau. |
| **Cyflwyno hyfforddiant manwl i holl aelodau pwyllgorau, gan ganolbwyntio'n benodol ar les, ac agor yr hyfforddiant hwn i dimau GMG.** | Cynhadledd hyfforddi fanwl 2 wythnos yn cael ei chynnal yn ystod wythnos y Glas. Ers hynny rwyf wedi cwblhau adolygiad o'r hyfforddiant hwn ac mae gennyf rai awgrymiadau i'r adran ar sut i'w wneud yn fwy defnyddiol/hygyrch i bwyllgorau. Agorais hyfforddiant lles i dimau GMG ar ddechrau mis Rhagfyr, ond roedd y nifer a wnaeth manteisio ar y cyfle yn isel. Cynnydd yn y nifer gwnaeth cymryd rhan ym mis Ionawr. |
| **Gweithio'n agos â’r IL Ôl-raddedig ac IL Parc y Mynydd Bychan i wella profiad cyffredinol myfyrwyr o gymdeithasau yma yng Nghaerdydd** | Trwy gydol fy holl ymgyrchoedd rwyf wedi cynnal presenoldeb ar gampws Parc y Mynydd Bychan. Rwyf wedi annog cymdeithasau i ethol cynrychiolwyr Parc y Mynydd Bychan a chynnal digwyddiadau yno hefyd (rhan o’r system haenau). Cynhaliais fforwm cymdeithasau 1 yno ym mis Hydref. Hefyd, cynhaliais grŵp ffocws cymdeithasau Parc y Mynydd Bychan ym mis Tachwedd. A dwi'n gweithio gyda grwpiau amrywiol i geisio cynnal diwrnod hwyl yn nhymor yr haf.  Ar gyfer myfyrwyr Ôl-raddedig, rwyf wedi gweithio gyda Micaela i gael mwy o gymdeithasau i ethol cynrychiolwyr ÔR ar eu pwyllgorau a mwy o gynrychiolwyr ÔR fel rhan o'n grwpiau Cyfryngau Myfyrwyr. Bellach mae llawer o gymdeithasau gyda chynrychiolwyr ôl-raddedig etholedig a llawer o gymdeithasau yn cynnal digwyddiadau penodol ar gyfer myfyrwyr ôl-raddedig! |
| **Cynyddu hyrwyddo ac ymgysylltiad rhaglenni gwirfoddoli a CAR (Codi a Rhoi)** | Rwyf wedi cyfarfod â’r grŵp CAR newydd sawl gwaith eleni ac wedi eu cefnogi ar sawl prosiect. Gan gynnwys Rhoddion Banc Bwyd, taith Kilimanjaro, a Tashwedd a gododd dros £80,000.  Cynhaliais wythnos Gwirfoddoli Myfyrwyr rhwng 5ed a 10fed Chwefror lle tynnais sylw at wahanol brosiectau gwirfoddoli a gwirfoddolwyr. |
| **Parhau â'r Cwtch Diwylliant a’r Ŵyl Balchder anhygoel a chyflwyno digwyddiad Diwrnod Rhyngwladol y Menywod** | Trefnir Arddangosfa LHDTC+ ar gyfer 19eg Chwefror, yn barod i’w weithredu. Trefnir Cwtch Diwylliant ar gyfer 12fed Mawrth. Yn y camau allgymorth nawr. Llawer o ddigwyddiadau yn cael eu cynnal trwy gydol mis Mawrth ar gyfer Diwrnod Rhyngwladol y Menywod. |
| **Gweithio i sicrhau bod grantiau ar gael yn ehangach** | Cytunais i’r cynnydd yn ffioedd yr urdd ar ddechrau fy nhymor, wedi mewnbwn helaeth gan fyfyrwyr. Galluogodd hyn i ni gynyddu ein dyraniad grant. Gwnaeth llawer o grwpiau gais am arian grant felly ni allai pob grŵp dderbyn yr hyn y gofynnwyd amdano. Roedd cyfle arall i gymdeithasau wneud cais am arian grant ym mis Ionawr. Mae hyn i gyd wedi'i gymeradwyo nawr. |
| **Diweddariad Polisi**  *(Wedi'i hysgrifennu gan y Swyddog Sabothol mae'r adran hon o’r adroddiad adran wedi'i anelu at olrhain eu cynnydd yn erbyn unrhyw bolisi perthnasol a basiwyd gan Senedd y Myfyrwyr neu CCB)* | |
| Prifysgol well a mwy cynhwysol   * Gweithio ar ysgrifennu barn myfyrwyr am ystafelloedd gweddi * Gweithio gyda chymdeithasau i hyrwyddo gwyliau crefyddol a mynychu digwyddiadau e.e. Langar ar y Campws gyda'r gymdeithas Sikh * Edrych i greu adran ar y wefan am ddiwylliant a chrefydd ac ychwanegu digwyddiadau cymdeithasau sy'n agored i bawb yno * Bydd y Cwtch Diwylliant yn chwarae rhan fwy yn hyn hefyd   Amser I Weithredu: Mynd i'r Afael â Chamymddwyn Rhywiol ym Mhrifysgol Caerdydd.   * Gweithio gyda’r grŵp Amser I Weithredu i ychwanegu hyfforddiant cydsynio a gwylwyr at hyfforddiant pwyllgorau ar gyfer y flwyddyn academaidd newydd * Mae fy ymgyrch iechyd rhywiol newydd hefyd yn edrych ar berthnasoedd iach a chydsyniad | |

|  |  |
| --- | --- |
| Cadeirydd y Sesiwn Atebolrwydd: | Nodie Caple-Faye |
| Is-Gadeirydd y Sesiwn Atebolrwydd: | Eve Chamberlain |
| Aelodau Ychwanegol y Sesiwn Atebolrwydd: | Marc Perez Piquer  Hafsa Yasen |
| Dyddiad y Sesiwn Atebolrwydd: | 15/02/2024 |

**Adran 2: Sesiwn Atebolrwydd:**

*Mae'r adran hon i'w chwblhau gan aelodau'r sesiwn atebolrwydd cyn siarad â'r Swyddog Sabothol. Dylid defnyddio'r adran hon i wedyn gynorthwyo trafodaeth gyda'r Swyddog Sabothol ac ychwanegu gwybodaeth lle bo'n berthnasol.*

|  |  |
| --- | --- |
| **Meysydd sy'n Gweithio'n Dda**  *(Wedi'i hysgrifennu gan aelodau'r sesiwn atebolrwydd dylai'r adran hon fanylu ar feysydd y mae'r aelodau'n meddwl sy'n gweithio'n dda a'r hyn y maen nhw'n credu y dylai'r Swyddog Sabothol barhau i'w wneud)*  *Nodyn i aelodau’r sesiwn atebolrwydd: Peidiwch ag anghofio gofyn i'r Swyddog Sabothol beth sy'n gweithio'n dda.* | |
| * Ar y cyfan yn gwneud gwaith da gyda'r rhan fwyaf o'i pholisïau a'i hymgyrchoedd * Wedi cyflawni llawer o'i maniffesto * Wedi gweithio'n agos gyda’r IL Ôl-raddedig ac IL Parc y Mynydd Bychan - wedi gwneud gwaith gwych wrth geisio cynyddu ymgysylltiad â'r ddemograffeg hon * Wedi cyfarfod â dros 100 o lywyddion * Profion beichiogrwydd a phrofion STD ar gael - cyflawniad enfawr (profion beichiogrwydd yn arbennig) | |
| **Meysydd i’w gwella**  *(Wedi'i hysgrifennu gan aelodau'r sesiwn atebolrwydd dylai'r adran hon fanylu ar feysydd y mae'r aelodau'n meddwl gall fuddio o ffocws ychwanegol).*  *Nodyn i aelodau’r sesiwn atebolrwydd: Peidiwch ag anghofio gofyn am farn y Swyddog Sabothol ar yr hyn y gellir ei wella.* | |
| * Cefnogaeth nawdd heb ei gyflawni - oherwydd rheolau’r UM - cydnabod ei bod wedi ceisio. Efallai y bydd angen rhywfaint o waith ychwanegol, ystyried polisi amgen sy'n cyflawni'r un nodau | |
| **Cwestiynau Sesiwn Atebolrwydd**  *(Wedi'i hysgrifennu gan aelodau'r sesiwn atebolrwydd, dylai'r adran hon amlinellu'r cwestiynau allweddol sydd gan y sesiwn ar gyfer y Swyddog Sabothol, yna dylid darparu nodiadau o'r atebion yn y blwch nesaf).* | |
| **C1.** Argymhellwyd yn flaenorol bod Madison yn gweithio ar ymgysylltu â myfyrwyr y Mynydd Bychan – sut mae hynny'n mynd? A oes diweddariad ar hynny? | **A1.**   * Bu sgyrsiau am arddangosfa ym Mharc y Mynydd Bychan. Mae wedi bod yn anodd dod o hyd i ddyddiad sy'n gweithio i bawb gan fod calendrau myfyrwyr y Mynydd Bychan mor brysur. Wedi penderfynu na fydd yn gweithio am eleni. Bydd yn ei roi yn y trosglwyddiad i'w wneud yn y tymor cyntaf blwyddyn nesaf pan fydd calendrau'n gweithio'n well. * Wedi cyfarfod â llawer o grwpiau Parc y Mynydd Bychan. * Â chysylltiadau cyfathrebu cryf â MedSoc. * Wedi mynychu’r arddangosiad CFP ym Mae Caerdydd gyda rhai grwpiau o’r Mynydd Bychan. * Gweithio ar wella'r system archebu ystafelloedd ar gyfer y Mynydd Bychan. |
| **C2.** Gweithio gyda grŵp Amser I Weithredu – hyfforddiant pwyllgor – sut mae hynny'n mynd? Pa mor bell ydych chi yn y broses hon? | **A2.**   * Cyfarfu ag Amser I Weithredu am y tro cyntaf ddiwedd mis Rhagfyr. * Gweithio ar ymgyrch diogelwch gyda'r nos. * Gweithio gyda Georgia i drefnu hyfforddiant cydsynio a gwylwyr. Treialu gyda thimau chwaraeon i ddechrau - bwriadu gweithredu gyda'r garfan nesaf o bwyllgorau cymdeithasau. * Wedi cwrdd ag Amser I Weithredu eto yn ddiweddar. * Edrych i ychwanegu hyfforddiant (gan sefydliad gwahanol) at hyfforddiant pwyllgorau ar gyfer y flwyddyn nesaf. |
| **C3.** Sut y gellir cwrdd â mwy o lywyddion? Sut y gellir cynyddu ymgysylltiad hyd yn oed ymhellach? | **A3.**   * Byddai'n amhosibl cwrdd â phob un o ran amser. * Wedi'i wneud cymaint â phosibl. * Mae pob llywydd wedi'u he-bostio'n bersonol. * Weithiau nid oes angen unrhyw beth ar lywyddion. * Wedi cyfathrebu â'r holl gymdeithasau gweithgar. * Nid oes angen cymorth ychwanegol ar rai cymdeithasau. |
| **C4.** A oes gennych unrhyw ddiweddariadau ar y polisi nawdd? | **A4.**   * Wedi cyfarfod ag ychydig o gwmnïau – wedi eu gwneud yn ymwybodol nad oes modd eu partneru’n uniongyrchol oherwydd rheolau UM, ond wedi gwneud disgwyliadau’n glir. * Bu llai o broblemau eleni oherwydd y ffurflen noddi newydd cafodd ei rhoi ar waith. * Mae nawdd mewnol wedi gwella. * Dal eisiau gwella. |

|  |  |
| --- | --- |
| **A yw'r sesiwn atebolrwydd yn dymuno ystyried unrhyw rai o'r hysbysiadau canlynol?**  *Os Ydy, rhowch fanylion y rhesymau dros y cynnig neu hysbysiad yn y blwch a ddarperir.* | |
| **Cynnig o Gerydd**  *Bydd Cynigion o Gerydd yn cael eu hystyried pan fydd y pwyllgor yn credu bod y swyddog etholedig wedi cyflawni trosedd ddifrifol yn erbyn eu swydd neu eu cyfrifoldebau democrataidd fel yr amlinellir yn atodiadau’r is-ddeddfau. Sylwer: Pan fydd Cynigion o Gerydd yn cael eu hystyried, bydd y swyddog etholedig yn cael o leiaf 48 awr o rybudd er mwyn gallu darparu ymateb teg a chywir i'r rhesymau dros y cerydd.* | Na |
| **Hysbysiad o Angen Gwella**  *Ystyrir Hysbysiadau o Angen Gwella pan fo'r pwyllgor yn anfodlon â gwaith neu ymddygiad swyddog etholedig mewn perthynas â'u rôl, cyfrifoldebau ac ymrwymiadau maniffesto. Sylwer: Pan ystyrir Hysbysiadau o Angen Gwella, bydd y swyddog etholedig yn cael o leiaf 48 awr o rybudd er mwyn gallu darparu ymateb teg a chywir i'r rhesymau dros y rhybudd.* | Na |
| **Hysbysiad o Fodlonrwydd**  *Bydd Hysbysiadau o Fodlonrwydd yn cael eu hystyried pan fydd y pwyllgor yn dymuno cydnabod swyddog etholedig yn ffurfiol am waith rhagorol mewn perthynas â'u rôl, cyfrifoldebau ac ymrwymiadau maniffesto. Sylwer: Nid oes angen rhybudd ymlaen llaw ar gyfer Hysbysiad o Fodlonrwydd.* | Ie |

**Adran 3: Deilliannau’r Sesiwn Atebolrwydd**

*Mae’r adran hon i’w chwblhau gan aelodau’r sesiwn atebolrwydd yn dilyn eu cyfarfod*

|  |  |
| --- | --- |
| A yw'r sesiwn yn fodlon gyda'r drafodaeth a gafwyd gyda'r Swyddog Sabothol? | Ydy |
| Os mai **nac ydy** yw'r ateb i'r cwestiwn uchod, rhowch fanylion ychwanegol isod. | |
|  | |
| A oes unrhyw beth y mae'r sesiwn am wneud Senedd y Myfyrwyr yn ymwybodol ohono o ganlyniad i'r cyfarfod? | Nac oes |
| Os mai **'oes'** yw'r ateb i'r cwestiwn uchod, rhowch fanylion ychwanegol isod. | |
|  | |

|  |  |
| --- | --- |
| **Ar ôl ystyried, a wnaeth y sesiwn atebolrwydd gymhwyso unrhyw un o’r cynigion neu hysbysiadau canlynol?**  *Os wnaeth, rhowch fanylion y rhesymau dros y cynnig neu hysbysiad yn y blwch a ddarperir.* | |
| **Cynnig o Gerydd**  *Bydd Cynigion o Gerydd yn cael eu hystyried pan fydd y pwyllgor yn credu bod y swyddog etholedig wedi cyflawni trosedd ddifrifol yn erbyn eu swydd neu eu cyfrifoldebau democrataidd fel yr amlinellir yn atodiadau’r is-ddeddfau.* | Na |
| **Hysbysiad o Angen Gwella**  *Ystyrir Hysbysiadau o Angen Gwella pan fo'r pwyllgor yn anfodlon â gwaith neu ymddygiad swyddog etholedig mewn perthynas â'u rôl, cyfrifoldebau ac ymrwymiadau maniffesto.* | Na |
| **Hysbysiad o Fodlonrwydd**  *Bydd Hysbysiadau o Fodlonrwydd yn cael eu hystyried pan fydd y pwyllgor yn dymuno cydnabod swyddog etholedig yn ffurfiol am waith rhagorol mewn perthynas â'u rôl, cyfrifoldebau ac ymrwymiadau maniffesto.* | Ie   * Wedi gwneud gwaith gwych dros y flwyddyn, wedi bod yn weithgar iawn – mae ganddi lawer o gyfarfodydd, yn anodd cwblhau pwyntiau maniffesto – yn drawiadol ei bod wedi cwrdd â 100 o lywyddion tra mor brysur – wedi bod yn wirioneddol weithgar ar gyfryngau cymdeithasol – yn tynnu sylw at gymdeithasau. * Profion beichiogrwydd! |